1999/530/EY: Komission päätös, tehty 14 päivänä heinäkuuta 1999, Korean tasavallasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevista erityisistä edellytyksistä tehdyn päätöksen 95/453/EY muuttamisesta (tiedoksiannettu numerolla K(1999) 2062) (ETA:n kannalta merkityksellinen teksti)



Virallinen lehti nro L 203 , 03/08/1999 s. 0076 - 0076



KOMISSION PÄÄTÖS, tehty 14 päivänä heinäkuuta 1999, Korean tasavallasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevista erityisistä edellytyksistä tehdyn päätöksen 95/453/EY muuttamisesta (tiedoksiannettu numerolla K(1999) 2062) (ETA:n kannalta merkityksellinen teksti) (1999/530/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 9 artiklan, sekä katsoo, että 1) Korean tasavallasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevista erityisistä edellytyksistä 23 päivänä lokakuuta 1995 tehdyn kommission päätöksen 95/453/EY(3) 1 artiklassa todetaan, että Ministry of Agriculture, Forestry and Fisheries - National Fishery Products Inspection Station (NFPIS) on Korean tasavallan toimivaltainen viranomainen, joka tarkastaa ja todistaa, että kalastus- ja vesiviljelytuotteet täyttävät direktiivin 91/492/ETY vaatimukset, 2) Korean hallinnon uudelleenjärjestelyn seurauksena kalastustuotteiden terveystodistuksia myöntävä toimivaltainen viranomainen (NFPIS) on nyt Ministry of Maritime Affairs and Fisheries, kun se aiemmin oli Ministry of Agriculture and Forestry, ja tämä uusi viranomainen pystyy tehokkaasti valvomaan voimassa olevan lainsäädännön soveltamista; sen vuoksi on tarpeen muuttaa komission päätöksessä 95/453/EY annettu toimivaltaisen viranomaisen nimi, 3) on syytä yhdenmukaistaa komission päätöksen 95/453/EY nimen ja tämän päätöksen artiklojen sanamuoto ja erityisesti täsmentää, että tässä päätöksessä säädetään Korean tasavallasta peräisin olevien jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden tuontiedellytyksiä, ja 4) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 95/453/EY seuraavasti. 1) Korvataan nimi seuraavasti: "Komission päätös, tehty 23 päivänä lokakuuta 1995, Korean tasavallasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevista erityisistä edellytyksistä" 2) Korvataan 1 artikla seuraavasti: " 1 artikla Ministry of Maritime Affairs and Fisheries - National Fishery Products Inspection Station (NFPIS) on Korean tasavallan toimivaltainen viranomainen, joka tarkastaa ja todistaa, että simpukat, piikkinahkaiset, vaippaeläimet ja merikotilot täyttävät direktiivin 91/492/ETY vaatimukset." 3) Korvataan 2 artikla seuraavasti: " 2 artikla Korean tasavallasta peräisin olevien, ihmisravinnoksi tarkoitettujen simpukoiden, piikkinahkaisten, vaippaeläinten ja merikotiloiden on oltava peräisin tämän päätöksen liitteessä luetelluilta hyväksytyiltä tuotantoalueilta." 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä heinäkuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 1. (2) EYVL L 24, 30.1.1998, s. 31. (3) EYVL L 264, 7.11.1995, s. 35.